CELEX: 62015CN0395
Language: el
Date: 2015-07-22 00:00:00
Title: Υπόθεση C-395/15: Αίτηση προδικαστικής αποφάσεως την οποία υπέβαλε το Juzgado de lo Social no 33 de Barcelona (Ισπανία) στις 22 Ιουλίου 2015 — Mohamed Daouidi κατά Bootes Plus S.L.

26.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 354/19
            
         Αίτηση προδικαστικής αποφάσεως την οποία υπέβαλε το Juzgado de lo Social no 33 de Barcelona (Ισπανία) στις 22 Ιουλίου 2015 — Mohamed Daouidi κατά Bootes Plus S.L.
   (Υπόθεση C-395/15)
   (2015/C 354/22)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social no 33 de Barcelona
   
      Διάδικοι στην υπόθεση της κύριας δίκης
   
   
      Ενάγων: Mohamed Daouidi
   
      Εναγόμενοι: Bootes Plus S.L., Fondo de Garantía Salarial και Ministerio Fiscal
   
      Προδικαστικά ερωτήματα
   
   
               1)
            
            
               Πρέπει η κατοχυρούμενη από το άρθρο 21, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης (1) γενική απαγόρευση διακρίσεων να ερμηνευτεί κατά τρόπο ώστε να καταλαμβάνει, στο πεδίο εφαρμογής και προστασίας της, την απόφαση εργοδότη για απόλυση εργαζομένου, ο οποίος έως τότε θεωρούνταν καλός επαγγελματίας, για το γεγονός απλώς και μόνον ότι τελεί σε κατάσταση προσωρινής ανικανότητας προς εργασία —άγνωστης διάρκειας— οφειλόμενης σε εργατικό ατύχημα, ενόσω ελάμβανε ιατρική αρωγή και οικονομικές παροχές κοινωνικής ασφαλίσεως;
            
         
               2)
            
            
               Έχει το άρθρο 30 του Χάρτη των Θεμελιωδών Δικαιωμάτων της Ευρωπαϊκής Ένωσης την έννοια ότι ο εργαζόμενος ο οποίος απολύεται κατά τρόπο προδήλως αυθαίρετο και αδικαιολόγητο πρέπει να τύχει της προστασίας που προβλέπει η εθνική νομοθεσία για κάθε είδους απόλυση η οποία προσβάλλει ορισμένο θεμελιώδες δικαίωμα;
            
         
               3)
            
            
               Εμπίπτει στο πεδίο εφαρμογής και/ή προστασίας των άρθρων 3, 15, 31, 34, παράγραφος 1 και 35, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης (ενός, ορισμένου ή όλων) η απόφαση εργοδότη για απόλυση εργαζομένου, ο οποίος έως τότε θεωρούνταν καλός επαγγελματίας, για το γεγονός απλώς και μόνον ότι τελεί σε κατάσταση προσωρινής ανικανότητας προς εργασία —άγνωστης διάρκειας— οφειλόμενης σε εργατικό ατύχημα, ενόσω ελάμβανε ιατρική αρωγή και οικονομικές παροχές κοινωνικής ασφαλίσεως;
            
         
               4)
            
            
               Σε περίπτωση καταφατικής απαντήσεως στα προηγούμενα τρία ερωτήματα (ή σε κάποιο εξ αυτών) και εφόσον γίνει δεκτό ότι η απόφαση για απόλυση εργαζομένου, ο οποίος έως τότε θεωρούνταν καλός επαγγελματίας, για το γεγονός απλώς και μόνον ότι τελεί σε κατάσταση προσωρινής ανικανότητας προς εργασία —άγνωστης διάρκειας— οφειλόμενης σε εργατικό ατύχημα, ενόσω ελάμβανε ιατρική αρωγή και οικονομικές παροχές κοινωνικής ασφαλίσεως, εμπίπτει στο πεδίο εφαρμογής και/ή προστασίας ορισμένου ή ορισμένων άρθρων του Χάρτη των Θεμελιωδών Δικαιωμάτων της Ευρωπαϊκής Ένωσης, μπορεί το εθνικό δικαστήριο να εφαρμόσει τα άρθρα αυτά για την επίλυση διαφοράς μεταξύ ιδιωτών, είτε επειδή —αναλόγως του εάν πρόκειται για «δικαίωμα» ή «αρχή»— έχουν οριζόντιο αποτέλεσμα είτε κατ’ εφαρμογήν της «αρχής της σύμφωνης ερμηνείας»;
               Σε περίπτωση αρνητικής απαντήσεως στα προηγούμενα τέσσερα ερωτήματα, υποβάλλεται ένα πέμπτο ερώτημα:
            
         
               5)
            
            
               Εμπίπτει στην έννοια «άμεση διάκριση λόγω ειδικής ανάγκης», ως λόγος διακρίσεως προβλεπόμενος στα άρθρα 1, 2 και 3 της οδηγίας 2000/78 (2), η απόφαση εργοδότη για απόλυση εργαζομένου, ο οποίος έως τότε θεωρούνταν καλός επαγγελματίας, για το γεγονός απλώς και μόνον ότι τελεί σε κατάσταση προσωρινής ανικανότητας προς εργασία —άγνωστης διάρκειας— οφειλόμενης σε εργατικό ατύχημα;
            
         
      (1)  ΕΕ 2000, C 364, σ. 1.
   
      (2)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16)